মামলার অভিযোগ ও পুলিশ সূত্রে জানা যায়, গত ৪ মে নুরুল ইসলাম বরকামতা উত্তরপাড়া কেন্দ্রীয় জামে মসজিদের ইমাম হিসেবে যোগ দেন। ৬ মে রবিবার সকাল ৬টার দিকে তৃতীয় শ্রেণির ওই ছাত্রী মসজিদের মক্তবে ওই ইমামের নিকট আরবি পড়তে যায়। পরে সাড়ে ৬টার দিকে ওই ইমাম শিশু ছাত্রীকে তার পাশে বসিয়ে যৌন নিপীড়ন করে। ওই ছাত্রী বাড়ি ফিরে ঘটনাটি পরিবারের লোকজনকে জানালে তাকে দেবিদ্বার স্বাস্থ্য কমপ্লেক্সে নিয়ে চিকিৎসা দেওয়া হয়।